
HÁZIREND

Budapest II. Kerületi Nyári Napközis Tábor
Budapest II. Kerület Önkormányzata a nyári szünet hasznos eltöltése, valamint a szülők munkavállalásának elősegítése érdekében a II. kerület szervezésében és működtetésében nyári napközis tábort (a továbbiakban: Tábor) működtet.
A Tábor helyszíne:
Klebelsberg Kultúrkúria
1028 Budapest, Templom utca 2–10.
Nagyszalon
A Tábor napirendje
· 7:30–8:00: ügyelet
· 8:00–16:00: tábori foglalkozások
· 16:00–16:30: ügyelet
A Tábor kapuja 16:30 órakor zár, ezt követően gyermekfelügyelet nem biztosított.
A Tábor rendje
1. A Táborban kizárólag egészséges gyermek vehet részt, amelyről a törvényes képviselő a vonatkozó nyilatkozat kitöltésével nyilatkozik.
2. A Táborban való részvétel feltétele a jelentkezési lap és az egészségügyi nyilatkozat leadása, valamint a szolgáltatási díj megfizetése. A szolgáltatási díj összege 5.000 Ft/fő/hét. Amennyiben a részvétel feltételei nem teljesülnek, az érintett gyermek a Táborban nem vehet részt.
3. Betegség vagy egyéb ok miatti távolmaradást a törvényes képviselő köteles legkésőbb az adott napon 8:30 óráig jelezni Hambuch Mátyás táborvezető részére a +36 20 289 9738 telefonszámon vagy a hambuchm@gmail.com e-mail címen.
4. A gyermekek és kísérőik kizárólag a kijelölt területeken tartózkodhatnak.
5. A gyermekek a Tábor helyszínét a napi működési idő alatt kizárólag felügyelő pedagógus kíséretében hagyhatják el. A Tábor önkényes elhagyása tilos.
6. A gyermekek 16:00 óra előtt csak törvényes képviselőjük, illetve annak írásos meghatalmazásával rendelkező személy részére adhatók át.
7. A külső programokra történő közlekedés során minden táborozó köteles a felügyelő pedagógusok utasításait maradéktalanul betartani.
8. A gyermekek kötelesek a Tábor játékait, eszközeit és berendezéseit rendeltetésszerűen használni, valamint az épület állagát megóvni. A szándékos vagy gondatlan károkozásért a törvényes képviselő kártérítési felelősséggel tartozhat.
9. A Tábor működtetője nem vállal felelősséget a szándékos vagy súlyosan gondatlan magatartásból, illetve a szabályok megszegéséből eredő balesetekért és károkért.


10. A gyermekek által behozott értéktárgyakért a Tábor működtetője felelősséget nem vállal.
11. A Tábor játékainak és felszereléseinek eltulajdonítása tilos. Az okozott kárt vagy az eltulajdonított eszköz értékét a törvényes képviselő köteles megtéríteni.
12. A talált tárgyakat a táborvezetőnek kell leadni.
13. A Tábor teljes területén, valamint a külső programokon tilos a dohányzás, az alkohol, a bódító vagy tudatmódosító szerek birtoklása és fogyasztása.
14. A Tábor helyszínén dolgozó munkatársak kötelesek a dohányzásra vonatkozó jogszabályokat betartani.
15. A gyermekek, hozzátartozóik és valamennyi látogató köteles betartani a Tábor helyszínének tűz-, munka- és balesetvédelmi szabályait, valamint jelen Házirend rendelkezéseit.
16. Tilos a Tábor területére vagy a külső programokra tűzveszélyes anyagot (pl. gyufa, öngyújtó, petárda), valamint éles vagy egyéb veszélyes tárgyat behozni.
17. Tilos minden olyan magatartás, amely mások vagy a saját testi épséget, egészséget vagy vagyont veszélyezteti.
18. A Tábor működtetője nem vállal felelősséget azokért az élelmiszerekért és italokért, amelyeket nem a Tábor biztosít, hanem a gyermekek hoznak magukkal.
19. A Tábor által biztosított ebédet kizárólag a Tábor területén lehet elfogyasztani. Az ebédet – ideértve az előre csomagolt élelmiszereket is – a Tábor területéről elvinni nem lehet. Az előre csomagolt élelmiszerek csomagolását kizárólag a Tábor területén szabad megbontani.
20. [bookmark: _GoBack]Amennyiben a gyermek megbetegszik, megsérül, vagy fertőző betegségre utaló tünetet mutat, azt a Tábor dolgozói és a törvényes képviselő kötelesek haladéktalanul egymás felé jelezni.
21. A törvényes képviselő köteles gondoskodni a gyermek időjárásnak megfelelő ruházatáról és felszereléséről (pl. esőkabát, zárt cipő, sapka, naptej, kulacs).
22. A gyermek és hozzátartozója köteles minden rendkívüli eseményt haladéktalanul jelezni a táborvezetőnek vagy a felügyelő pedagógusnak.
23. A Házirend megsértése esetén a táborvezető a szabályszegés súlyától függően szóbeli figyelmeztetést alkalmazhat. Súlyos vagy ismételt szabályszegés esetén a gyermek a Táborból kizárható, amelyről a törvényes képviselőt haladéktalanul értesítik.
Budapest, 2026. június 29.

